Behnam evi

Behnam evi — Əsasən Qacar dövrünün ilk illərində tikilmiş Təbrizdə yerləşən tarixi ev.

 Haqqında 
Binanın çox kiçik hissəsi Zəndlər dövrünün sonunda inşa edilib. Əsas böyük hissəsi isə Qacarların ilk dövründə tikilib. Nəsrəddin Şah Qacarın hakimiyyəti illərində (1848-1896) isə bu bina əsaslı şəkildə təmir edilmiş və ornamentli naxışlar və rəsmlərlə bəzədilmişdir. Ev qışlıq adlanan əsas böyük binadan və yaylıq adlanan kiçik binadan ibarətdir. Qışlıq binası iki mərtəbəli simmetrik tikilidir. Ev daxili və xarici həyətlərdən ibarətdir. Behnam evi Təbrizin mərkəzində Təbriz bələdiyyə binasının arxasında Maqsudiyyə küçəsində yerləşir. 23 aprel 1997-ci ildən İran milli abidələri siyahısına daxil edilib. 2009-cu ildə binanı yenidən təmiri zamanı burada indiyə qədər görünməyən miniatür freskalar aşkarlanıb yenidən mütəxəsislər tərəfindən restavrasiya edilmişdir. Hazırda ev Təbriz İslam İncəsənəti Universitetinin balansındadır.

 Şəkillər 

 Həmçinin bax 

 Məşrutə Evi
 Əmir Nizam evi
 Pərvin Etisaminin evi
 Məhəmmədhüseyn Şəhriyarın ev muzeyi

 İstinadlar 

Kateqoriya:Təbriz
Kateqoriya:Təbriz abidələri
Kateqoriya:Təbriz tikililəri
Kateqoriya:Təbrizin tarixi abidələri
Kateqoriya:Qacarlar dövründə tikilən abidələr